చక్ దే ఇండియా
చక్ దే! ఇండియా (హిందీ: चक दे इंडिया ఇంగ్లీష్: "గో ఫర్ ఇట్, ఇండియా!") అనేది భారతదేశంలోని హాకీ రంగం గురించి చిత్రీకరించిన ఒక బాలీవుడ్ క్రీడా చలనచిత్రం. దీనికి షిమిత్ అమిన్ దర్శకత్వం వహించగా, యాష్ రాజ్ ఫిల్మ్స్ నిర్మించింది మరియు దీనిలో భారతీయ హాకీ జట్టుకు మాజీ కెప్టెన్ కబీర్ ఖాన్‌గా షారూఖ్ ఖాన్ నటించాడు. పాకిస్థానీ హాకీ జట్టు చేతిలో దురదృష్టకర ఓటమి తర్వాత, క్రీడ నుండి ఖాన్ బహిష్కరించబడతాడు. కోపంతో అతని చుట్టుపక్కల వాళ్ళు అతన్ని మరియు అతని తల్లిని, వారి పూర్వీకుల ఇంటి నుండి వెళ్లగొడతారు. ఏడు సంవత్సరాల తర్వాత తను చేసిన తప్పును సరిదిద్దుకోవడానికి ఒక ప్రయత్నంలో, ఖాన్ తన పదహారు వివాదస్పద క్రీడాకారిణిలను ఒక ఛాంపియన్ జట్టుగా తీర్చుదిద్దే లక్ష్యంతో భారతీయ మహిళల హకీ జట్టుకు శిక్షకుడుగా చేరతాడు. మహిళల జట్టును బంగారు పతకం వైపు నడిపించిన తర్వాత, ఖాన్ తన ఖ్యాతిని తిరిగి ఆర్జించి, సంవత్సరాల పూర్వం అతన్ని తరిమివేసిన వాళ్ళు చేతే స్వాగతించబడి, అతను తన తల్లితో వారి ఇంటిలోకి ప్రవేశిస్తాడు.
విను చక్రవర్తి
చక్రవర్తి తమిళనాడు రాష్ట్రంలోని "ఉసిలాంపట్టి" గ్రామంలో ఆదిమూల తేవార్ మరియు మంజువాణి అమ్మాల్ దంపతులకు డిసెంబర్ 15 1945 న జన్మించాడు. రోయపెట్ట ప్రాంతం లోని వెస్ట్‌లీ పాఠశాలలో చదివాడు. తరువాత కామర్స్ లో పట్టాను ఎ.ఎం. జైన్ కళాశాల నుండి పొందారు. ఆయనకు ముగ్గురు సోదరులు మరియు ఒక సోదరి. ఆయన వారిలో అందరికన్నా పెద్దవాడు.
విద్య పూర్తి చేసిన తదుపరి ఆయన ఐస్ హౌస్ పోలీస్ స్టేషన్ లో రిజర్వ్ సబ్-ఇనస్పెక్టరుగా భాద్యతలు ఆరు మాసాల పాటు చేపట్టాడు. తరువాత ఆయన దక్షిణ రైల్వే లలో నాలుగు సంవత్సరాల పాటు ఉద్యోగాన్ని చేసాడు. ఆయన కన్నడ సినిమా దర్శకుడైన "పుట్టన్న కనగాల్" కు కథా రచయితగా పనిచేసాడు. అపుడు ప్రముఖ నిర్మాత తిరుప్పూర్ మణి దృష్టిలో పడ్డాడు. ఆయన 1977లో చక్రవర్తికి కన్నడ చిత్రం "పరసంగడ గెండెటిమ్మా" చిత్రంలో నటించడానికి అవకాశం యిచ్చాడు. ఆ చిత్రం తమిళంలో పునర్మింపబదింది. అప్పటి నుండి ఆయన సుమారు 1000 దక్షిణభారత చిత్రాలలో నటించాడు. వాటిలో 900 తమిళ చిత్రాలు, 30 మలయాళ చిత్రాలు, 5 తెలుగు చిత్రాలు మరియు ఒక బడగ భాషా చిత్రం. ఆయన స్వంతంగా చిత్రాలకు దర్శకత్వం వహించాడు. ఆయన ప్రముఖ నటి సిల్క్ స్మిత ను వెండితెరకు పరిచయం చేసాడు. జెమినీ గణేషన్, రజినీకాంత్, కమల్ హాసన్ వంటి అగ్రనటుల చిత్రాల్లో కీలక పాత్రల్లో నటించి మెప్పించారు.
ఆయన ప్రముఖ టెలివిజన్ మరియు సినిమా నిర్మాత "ఏక్తా కపూర్" ను "ద డర్టీ పిక్చర్" లో సిల్క్ స్మిత చిత్రీకరణకు గానూ విమర్శించాడు. ఆ చిత్రం సిల్క్ స్మిత జీవిత చరిత్ర ఆధారంగా నిర్మింపబడినది. ఆయన సిల్క్ స్మిత పాత్రధారిని నిర్మాత ఏక్తా కపూర్ ఎన్నుకోవడంలో అసంతృప్తి వ్యక్తం చేసాడు. ఆయన సిల్క్ స్మిత విస్తృతమైన భావనను, ఆహ్వానిస్తున్న కళ్ళను కలిగి ఉంటుండని, విద్యాబాలన్ అలా చేయలేదని తెలిపాడు.